สวัสดีค่ะสอบถามค่ะ ปกติกินกล้วยได้ปกติ แต่มาปีนี้ 2564 ไมสามารถกินกล้วย หรือ อาโวคาโด้ได้ กินเข้าไปแล้ว ไม่เกิน 10 นาทีจะ มีอาการอาเจียน ไม่ทราบว่าเกิดจากสาเหตุใดค่ะขอบค่ะ
สวัสดีค่ะ อาการอาเจียนอาหารออกมาเฉียบพลัน อาจมีสาเหตุมาจาก อาหารเป็นพิษ การมีลำไส้อักเสบหรือติดเชื้อ หรือการมีกระเพาะอาหารอักเสบหรือแผลในกระเพาะอาหารที่กำเริบเช่นจากชนิดของอาหารที่รับประทานเข้าไป หรืออาจเกิดจาก อิทธิพลของฮอร์โมนที่สร้างจากรกในหญิงตั้งครรภ์ การมีความดันในสมองสูงมักเกิดเมื่อมีเลือดออกในสมอง เป็นต้นถ้าเป็นเฉียบพลันภายใน 10 นาที นึกถึงว่าเกี่ยวกับอาหารที่กินเข้าไปน้อย เพราะภาวะอาหารเป็นพิษที่เกิดได้เร็วๆ ก็น่าจะเกิดประมาณ 4-6 ชั่วโมงขึ้นไปหลังรับประทานอาหาร อาการอาเจียนอาจมีสาเหตุมาจากสาเหตุอื่นๆอยู่แล้ว พอกินอาหารเข้าไปกระตุ้น จึงอาเจียนออกมามากกว่าในเบื้องต้นสามารถดื่มน้ำผสมเกลือแร่จิบเพื่อชดเชยเกลือแร่ที่เสียไปจากการอาเจียนได้ พักผ่อนให้เพียงพอ รับประทานอาหารอ่อนๆและสุกสะอาดให้ตรงเวลา 3 มื้อ กินยาแก้คลื่นไส้ก่อนมื้ออาหารได้ ถ้ายังมีอาการเรื้อรัง เป็นมากขึ้นเรื่อยๆจนอ่อนเพลีย ควรไปพบแพทย์